༈ དཔལ་གུར་གྱི་མགོན་པོ་ལ་བསྟོད་པ་རྒྱལ་བའི་རྣམ་དག་མ་ཞེས་བྱ་བ་བཞུགས་སོ། །ཤྲཱི་མཧཱ་ཀཱ་ ལ་ ན་ མོ།
རྒྱལ་བ་ཀུན་གྱི་རྣམ་དག་ཡེ་ཤེས་སྐུ། །གར་དགུའི་ཉམས་ལྡན་ཁྲོ་བོའི་སྐུར་བསྟན་ནས། །
བསྟན་དགྲ་གདོན་བགེགས་གནོད་པའི་ཚོགས་འཇོམས་པ། །ལྷག་པའི་ལྷ་མཆོག་ནག་པོ་ཆེ་
ལ་འདུད། །རྩོད་དུས་གཞན་འཕྲུལ་དབང་བྱེད་འབྱུང་པོའི་དུག །སྙིང་ལ་ཞེན་པས་རྒྱལ་བའི་
བསྟན་པ་རྣམས། །རྣལ་མར་ཉམས་ལེན་དེ་དག་སུན་འབྱིན་ལ། ཁྱོད་ཀྱི་རྣམ་འཕྲུལ་ངོ་མཚར་
བསྟན་དུ་གསོལ། །བུ་ལྟར་འཆོས་ཤིང་རང་རིགས་ཉམས་བྱེད་པའི། །ངུར་སྨྲིག་གོས་ཅན་
བསླབ་ལས་འདའ་བ་རྣམས། །བསྟན་སྐྱོང་ཁྱོད་ཀྱི་བཀའ་ཡི་ཕོ་ཉ་ཡིས། །ཕྱི་རོལ་རྒྱ་མཚོའི་མ་
མཐར་བསྐྲད་དུ་གསོལ། །ཆོས་འཁོར་གནས་འདིར་བསླབ་གསུམ་འཛིན་པ་དང༌། །ལེགས་
བཤད་སྒྲོགས་པའི་དགེ་འདུན་གྱིས་གང་ནས། །ཐུབ་པའི་བསྟན་པ་དར་རྒྱས་རྟག་གནས་པའི།
ཁུར་འདི་ཁྱོད་ཀྱི་ཕྲག་ལ་བླང་དུ་གསོལ། །དཔལ་རྡོ་རྗེ་ནག་པོ་ཆེན་པོ། གུར་གྱི་མགོན་པོ། ཡེ་
ཤེས་ཀྱི་སྤྱན་ཅན། མཁའ་འགྲོའི་དབང་ཕྱུག །ཆོས་སྐྱོང་གི་དབང་པོ། བསྲུང་མའི་དེད་དཔོན།
ཆོས་ སྐྱོང་ གི་ མངའ་ བདག ། །རྣལ་ འབྱོར་ གྱི་ དགྲ་ ལྷ་ ཁྱོད་ ཀྱིས། བདག་གིས་ བསྟོད་ཅིང་
གསོལ་བ་བཏབ་པའི་དོན་རྣམས་ཐུགས་ཀྱིས་དགོངས་ཏེ། སངས་རྒྱས་ཀྱི་བསྟན་པ་གཉན་པོ་
-122-

བསྟོད་ཚོགས་ཀྱི་སྐོར་སོགས་བཞུགས།
་
རྩོད་པའི་དུས་འདིར་བསྲུང་བའི་དུས་ལ་བབ་བོ། །དཔལ་ལྡན་ས་སྐྱ་པའི་བླ་མ་དམ་པ་བརྒྱུད་
པ་དང་བཅས་པའི་དམ་ཚིག་གི་རྡོ་རྗེ་སྤྱི་བོར་བླངས་ནས། དཔལ་ལྡན་ས་སྐྱ་པའི་བསྟན་པ་དང་
བསྟན་པ་འཛིན་པའི་སྐྱེས་བུ་དམ་པ་ཐམས་ཅད། སྐུ་ཁམས་བཟང་ཞིང༌། སྐུ་ཚེ་རིང་ལ་བཤད་
སྒྲུབ་ཀྱི་ཕྲིན་ལས་ཕྱོགས་བཅུར་རྒྱས་པའི་གཉེར་ཁ། རྡོ་རྗེ་ནག་པོ་ཆེན་པོ་ཁྱོད་ཉིད་ལ་གསོལ་
ལོ། །ཞེས་པ༌འདི༌ཡང༌། དགེ་སློང་བསོད་ནམས་ལྷུན་གྲུབ་ལེགས་པའི་འབྱུང་གནས་རྒྱལ་
མཚན་དཔལ་བཟང་པོས། སྦྲུལ་ལོ་ཧོར་ཟླ་དྲུག་པའི་ཚེས་ལྔ་ལ་དཔལ་ལྡན་ས་སྐྱའི་སྒོ་རུམ་
གཟིམས་ཁང་དུ་བྲིས་པའོ།། །།